FNs inndeling av verden i subregioner.
Roma er Italias hovedstad og tidligere hovedstad for Romerriket. Midt i bildet ses Colosseum og Forum Romanum. Byen omgir også Vatikanstaten som er sentrum for den katolske kirke.

Madrid er Spanias hovedstad, største by i det sørlige Europa, og tidligere sentrum for det spanske imperiet.
Den vulkanske øyen Santorini i Hellas.
Villnössdalen i Dolomittene i Italia.
Valletta er Maltas hovedstad. Byen ble grunnlagt av Malteserordenen i 1566.
Vinterrasser langs Douroelven i Portugal.
Dubrovnik i Kroatia.
**Sørlige Europa** er en subregion i Europa som dekker et landareal på 1 294 920 km² med 151 760 000 innbyggere i juli 2022.

Den omfatter den iberiske halvøy, den italienske halvøy, det meste av balkanhalvøyen og øyer tilliggende disse.

Tolv internasjonalt anerkjente suverene stater, tre mikrostater, ett biland og ett folkerettslig omstridt område inngår:

| Land: | Folketall | Areal km² | Dato | Hovedstad | EU | NATO |
| --- | --- | --- | --- | --- | --- | --- |
|
| Italias flagg Italia | 58 997 201 | 302 068 | 01.01.2023 | Roma | EU | NATO |
| Spanias flagg Spania | 48 592 909 | 505 983 | 01.01.2024 | Madrid | EU | NATO |
| Portugals flagg Portugal | 10 467 366 | 92 226 | 01.01.2023 | Lisboa | EU | NATO |
| Hellas’ flagg Hellas | 10 413 982 | 132 049 | 01.01.2023 | Athen | EU | NATO |
| Serbias flagg Serbia | 6 641 197 | 77 589 | 01.01.2023 | Beograd | 1 |  |
| Kroatias flagg Kroatia | 3 850 894 | 56 594 | 01.01.2023 | Zagreb | EU | NATO |
| Bosnia-Hercegovinas flagg Bosnia-Hercegovina | 3 358 744 | 51 209 | 30.06.2022 | Sarajevo | 1 |  |
| Albanias flagg Albania | 2 761 785 | 28 748 | 01.01.2023 | Tirana | 1 | NATO |
| Slovenias flagg Slovenia | 2 116 972 | 20 675 | 01.01.2023 | Ljubljana | EU | NATO |
| Nord-Makedonias flagg Nord-Makedonia | 1 829 954 | 25 710 | 01.01.2023 | Skopje | 1 | NATO |
| Kosovos flagg Kosovo | 1 773 971 | 10 905 | 01.01.2022 | Priština |  |  |
| Montenegros flagg Montenegro | 633 158 | 13 883 | 31.10.2023 | Podgorica | 1 | NATO |
| Maltas flagg Malta | 542 051 | 316 | 01.01.2023 | Valletta | EU |  |
| Andorras flagg Andorra | 85 101 | 468 | 01.01.2024 | Andorra la Vella |  |  |
| San Marinos flagg San Marino | 33 908 | 61 | 01.01.2024 | San Marino |  |  |
| Gibraltars flagg Gibraltar | 33 573 | 6,5 | 01.01.2016 | Gibraltar |  | NATO |
| Vatikanstatens flagg Vatikanstaten | 764 | 0,5 | 26.06.2023 | Vatikanstaten |  |
| **Sum** | **152 133 530** | **1 318 491** |  |  |  |  |

1 Albania, Bosnia-Hercegovina, Montenegro, Nord-Makedonia og Serbia har søkt om medlemskap i EU og er innvilget kandidatstatus.

Andorra, San Marino og Vatikanstaten er mikrostater. Gibraltar er et biland til Storbritannia. Andorra er et fyrstedømme, Spania er et monarki, Vatikanstaten et teokrati, og de øvrige landene er republikker.

Samtlige land er i dag demokratiske rettsstater og medlemmer av Europarådet, med unntak for Kosovo og Vatikanstaten. Kosovos *de facto* løsrivelse fra Serbia som et selvstendig land anerkjennes *de jure* av 97 av FNs 193 medlemsland, inkludert Norge.

Bosnia-Hercegovina, Kosovo, Kroatia, Montenegro, Nord-Makedonia, Serbia og Slovenia var tidligere ett land; Jugoslavia.

Det snakkes romanske språk i Andorra, Italia, Portugal, San Marino og Spania, slaviske språk i Bosnia-Hercegovina, Kroatia, Montenegro, Nord-Makedonia, Serbia og Slovenia, albansk i Albania, Kosovo og Nord-Makedonia, gresk i Hellas, maltesisk på Malta og engelsk i Gibraltar. Latin er offisielt språk i Vatikanstaten. 

Albania, Bosnia-Hercegovina og Kosovo har en overveiende muslimsk befolkning. Hellas, Montengro, Nord-Makedonia og Serbia er overveiende ortodokse, mens Andorra, Gibraltar, Italia, Kroatia, Malta, Portugal, San Marino, Slovenia, Spania og Vatikanstaten er overveiende katolske land.

Italia og Spania er de største og mest folkerike landene i regionen.

Største byområder, med folketall i 2023:

* Madrid 6 751 000 Spania
* Barcelona 5 687 000 Spania
* Roma 4 316 000 Italia
* Milano 3 155 000 Italia
* Athen 3 154 000 Hellas
* Lisboa 3 001 000 Portugal
* Napoli 2 179 000 Italia
* Torino 1 802 000 Italia
* Beograd 1 408 000 Serbia
* Porto 1 325 000 Portugal

Sørlige Europa har 21 % av befolkningen og dekker 13 % av arealet i Europa.

Se også
-------

* Europa

Referanser
----------

1. ↑  FN: World Statistics Pocketbook 2021
2. ↑  United Nations, Department og Economic and Social Affairs: World Population Prospects, The 2022 revision.
3. ↑  citypopulation.de og landenes offisielle nasjonale statistikkbyråer
4. ↑  CIA: The World Factbook. Urban agglomertaions. Folketall estimert for 2023.

| * v
* d
* r
Subregioner |
| --- |
| Afrika | Nordlige Afrika **·** Sentrale Afrika **·** Sørlige Afrika **·** Vestlige Afrika **·** Østlige Afrika |
| Amerika | Karibia **·** Nordlige Amerika **·** Sentrale Amerika **·** Sørlige Amerika |
| Asia | Nordlige Asia **·** Sentrale Asia **·** Sørlige Asia **·** Sørøst-Asia **·** Vestlige Asia **·** Østlige Asia |
| Europa | Nordlige Europa **·** Sørlige Europa **·** Vestlige Europa **·** Østlige Europa |
| Oseania | Australia **·** Melanesia **·** Mikronesia **·** Polynesia |